Задание за Предоставяне на      
ОФЕРТА ЗА УСЛУГA
Имунохистологично(ИХХ) изследване на тъканна биопсия за установяване нивото на експресия на PD-L1 в туморни клетки за 2024г.

Астра Зенека България“ ЕООД има желание да продължи развитието на устойчив модел за поставяне на имуно-хистопатологична оценка на PD-L1 статуса при пациенти със стадий III НДРБД, чието заболяване не подлежи на хирургична интервенция.
Резултатът от изследването има за цел да подпомогне онколога при взимане на информирано решение за избор на подходяща терапия за конкретния пациент. Тестовете, основани на имунохистологично (ИХХ) изследване на тъканна биопсия, фиксирана във формалин и включена в парафин (FFPE) дават възможност за установяване на нивото на експресия на PD-L1 в туморните клетки. Това изследване се извършва след експертна оценка и подготовка на материала от лекар-патолог. Това позволява идентифициране пациенти с НДРБД, които биха се повлияли добре от терапия с анти-PD-L1 имуноонкологични медикаменти след лечение с лъчехимиотерапия.


Изисквания към лаборатории за участие:

1. Сертифицирана лаборатория – сертификат.
2. Акредитация по ISO15189 – сертификат.
3. Наличие на необходимата апаратура, на която ще се извършва конкретното изследване (ИХХ)– описание.
4. Квалифициран персонал (ИХХ) – описание, сертификати.
5. Опит в съответния диагностичен процес (ИХХ) – описание. 
6. Оценка от последно участие във Външен качествен контрол за конкретното изследване (PD-L1) – сертификат.


Моля за оферта цена за проба за ИХХ изследване на Ventana с антитяло SP263,  която включва следните услуги и дейности.

1. Изготвяне на фиш – поръчка за извършване на имунохистохимичен анализ за определяне на PD-L1 и неговото разпространение в Лечебните заведения;
1. Изготвяне на формуляр за информирано съгласие, който да бъде подписан от пациента и неговото разпространение в Лечебните заведения. 
1. Транспорт на материала/парафиновото блокче от Лечебните заведения до лаборатория - куриерски услуги чрез договор с куриерска фирма, разполагаща с подходящи превозни средства и ресурс да осигури своевременен транспорт на пробите, съобразно изискванията за транспорт на съответната проба. 
1. Извършване на имунохистохимично изследване и оценка на PD-L1 статус( преданалитична част – обработка на материала , аналитична част и интерпретация на резултата). Изследването ще се извършва на Ventana, с антитяло SP263. 
1. Осигуряване на всички необходими диагностични реактиви за провеждане на Изследванията.
1. Издаване на писмен резултат – предоставяне на резултата на лекуващия лекар  и на самия пациент.
1. Изготвяне на обобщен отчет на месечна база, не съдържащ лични данни и изпращане към Astra Zeneca.
1. Изготвяне на обобщен отчет на седмична база за изследвания за PD-L1 , не съдържащ лични данни и изпращане към Astra Zeneca.
1. Време от получаване на пробата до изпращане на резултат от анализа до насочващия лекар и пациент (TAT – turnaround time).
1. Срок за плащане, след предоставяне на фактура.
 Получените ценови предложения ще бъдат сравнявани на база крайна цена.
Очакваният брой изследвани пациенти за  PD-L1 за 2024г. е около 200.
Очакваме Вашата оферта в срок до 11 март 2024г.


